

## Р Е Ш Е Н И Е

на Програмния оператор по програма „Вътрешни работи“, Норвежки финансов механизъм (НФМ) 2014-2021 г. по процедура за предоставяне на безвъзмездна финансова помощ (БФП) с наименование: BGHOMEAFFAIRS 2.009 „Развиване на сътрудничеството в Шенгенското пространство“ на Норвежки финансов механизъм (НФМ) 2014-2021 г., с конкретен бенефициент –– Главна дирекция „Гранична полиция“ – МВР (ГДГП – МВР)

ГДГП – МВР е предварително определен като бенефициент по проекта в раздел „Допълнителни механизми в рамките на Програмата“, т. 5.1 „Предварително дефинирани проекти“ на Анекс II „Оперативни правила“ от Програмното споразумение по НФМ 2014-2021 г., сключено между Министерство на външните работи на Кралство Норвегия и Националното координационно звено за финансирането на програма „Вътрешни работи“ – дирекция „Централно координационно звено“ в Министерския съвет на Рeпублика България, подписано на 23.05.2018 г., и отговаря на изискванията за допустимост на кандидатите съгласно правилата на Норвежкия финансов механизъм 2014-2021 г. и програма „Вътрешни работи“.

След извършена оценка на предварително дефиниран проект № 8 по горепосочената процедура за предоставяне на БФП с наименование: „Развиване на сътрудничеството в Шенгенското пространство“ по програма „Вътрешни работи“ на Норвежки финансов механизъм 2014-2021 г., с конкретен бенефициент –ГДГП, в съответствие с вътрешните правила за провеждане на процедура за оценка на предефинирани проекти, описани в т. 5.2 „Процедура за оценка на предефинирани проекти“ от одобрените Системи за управление и контрол на изпълнението на програма „Вътрешни работи“ на Норвежки финансов механизъм 2014-2021 г. (СУК по НФМ),

1. Одобрявам оценителни доклади №№ 8121р-13713/09.08.2021 г. и 8121р-14805/24.08.2021 г.

2. Одобрявам за финансиране следното проектно предложение:

|  |  |  |  |  |  |
| --- | --- | --- | --- | --- | --- |
| Кандидат | Номер и наименование на проектното предложение | Обща стойност на проекта – в лева) | Размер на БФП – в лева –100 % | Финансиране от НФМ – в лева–  85 % | Национално съфинансиране–в лева – 15% |
| Главна дирекция „Гранична полиция“ – Министерство на вътрешните работи | BGHOMEAFFAIRS 2.009 „Развиване на сътрудничеството в Шенгенското пространство“ | 2 346 960,00 | 2 346 960,00 | 1 994 916,00 | 352 044,00 |

Решението може да бъде оспорено пред Административен съд София – град в 14- дневен срок след съобщаването му.

Копие от настоящото решение да се изпрати на Главна дирекция „Гранична полиция“ – МВР.



Директор на дирекция „Международни проекти” – Министерство на вътрешни работи, осъществяващ функциите на Програмен оператор по програма „Вътрешни работи“ на Норвежки финансов механизъм 2014-2021